Galeazzo la 2-a Visconti

Galeazzo la 2-a VISCONTI (naskiĝis en 1320 - mortis en Pavio, en la 4-a de aŭgusto 1378) estis Senjoro de Como, Novara, Vercelli, Asti, Alba, Tortona, Alessandria kaj Vigevano, kaj kun-Senjoro de Milano helpate de Mateo la 2-a Visconti (1319-1355)Enciclopedia Italiana kaj Bernabò Visconti (1323-1385)Storia di Milano. Li estis filo de Stefano Visconti (1287-1327)Find a Grave kaj Valentina Doria.

 Biografio 
En 1343, li faris pilgrimadon al Jerusalemo. Post du jaroj, li estis forpelita de sia onklo Luchino (1292-1349)Enciclopedia Italiana, revenante protektita de la ĉefepiskopo Giovanni Visconti (1290–1354)Personensuche, kiu faris lin guberniestro de Bolonjo.

En 1350, li edziĝis al Bianka de Savojo (1335-1387)Enciclopedia Italiana, filino de Ajmone de Savojo (1291–1343)Enciclopedia Italiana, kromnomita la Pacemulo. Post ses jaroj, li kunbatalis flanke de sia frato Bernabò, kontraŭ la dinastioj Este kaj Gonzaga, kie Pandolfo la 2-a Malatesta (1325-1373)Enciclopedia Italiana estis la komandanto de liaj trupoj. Venkinte en la Batalo de Casorate, li sukcesis pligrandigi siajn teritoriojn. Antaŭ la morto de sia frato, Mateo la 2-a, Galeazzo ricevis la okcidentan parton de Lombardio, dum Bernabò ricevis la orientan.

Li estis rimarkinda kaj belaspekta, patrono de Petrarko, talentoplena diplomato kaj kunfondinto de la Universitato de Pavio. Li edzinigis sian filinon Violante Visconti (1354-1386) al Lionelo, Duko de Klarenco (1338-1368)Enciclopedia Italiana, filo de Eduardo la 3-a, doninte doton de 200 mil florenoj; kaj sian filon Gian Galeazzo al Izabela de Valois (1348-1372)The Peerage, filino de Johano la 2-a, reĝo de Francio.

Galeazzo alfrontis plurajn ribelojn dum sia regneco. En 1362, lia sano plimalboniĝis kaj li translokiĝis al la kortego de Pavio, kiun li estis konkerinta antaŭ du jaroj, kaj kie li mortis, en 1378.

Li misfamiĝis dank'al starigo de la "quaresima", ia malaminda torturoformo, imitante la eklezian terminologion, kiu antaŭis la surradian ekzekuton al la priŝtataj deliktuloj, kiu daŭris kvardek tagojn, alternante tagon kun plej akraj turmentoj kun alia de ripozo. Preskaŭ ĉiam la kondamnito mortis antaŭ ol esti portata sur la radojn.

 Vidu ankaŭ 
 Dinastio Visconti
 Galeazzo la 1-a Visconti (1277-1328)Storia di Milano
 Gian Galeazzo Visconti (1351-1402)
 Gian Maria Visconti (1388-1412)
 Filippo Maria Visconti (1392-1447)

 Literaturo 
 Storia di Milano

 Referencoj 

Galeazzo la 2-a
Kategorio:Historio de Italio
Kategorio:Senjoroj de Milano